[{"text_idx": "#000001", "text": "Beth mae ein gwestai a\u2019n lleoliadau yn ei wneud i sicrhau eu bod yn ddiogel yn ystod Covid..."}, {"text_idx": "#000002", "text": "Mae pob lleoliad yng Nghaerdydd sy\u2019n cynnal digwyddiadau busnes yn paratoi at ailagor ac yn disgwyl canllawiau agor Llywodraeth Cymru. Yn y cyfamser mae gwestai a lleoliadau lletygarwch wedi bod yn gweithio\u2019n annibynnol ac mewn partneriaeth i sicrhau bod Caerdydd yn ddiogel rhag Covid i bob ymwelydd a\u0302\u2019r ddinas. Maent yn cymryd y protocolau o ddifri i sicrhau eu bod yn addasu, yn dilyn arfer gorau ac yn rhoi sicrwydd i gleientiaid eu bod yn ddiogel i ymweld a\u0302 nhw, aros neu fwyta ynddynt."}, {"text_idx": "#000003", "text": "Mae gwestai a lleoliadau yn cymryd rhan yn y cynllun \u2018Barod Amdani\u2019, menter genedlaethol dan arweiniad Visit Britain ar y cyd a\u0302 Chroeso Cymru i roi sicrwydd i gwsmeriaid eu bod wedi bodloni\u2019r meini prawf i ddod yn ddiogel rhag Covid-19."}, {"text_idx": "#000004", "text": "Bydd y Mannau Croeso yn cynnig gwybodaeth i\u2019r ymwelydd/siopwr/gweithiwr ar sut mae canol y ddinas yn gweithio, sut mae ymweld mewn modd diogel, sut mae cyrraedd cyrchfannau penodol, cynllun cerdded, cyfleusterau golchi dwylo, cyfleusterau parcio beiciau ac mae aelod o staff i gynorthwyo.\nMae cynllun stryd dinas newydd yn cydnabod nifer yr ymwelwyr ac argaeledd lle cerdded diogel (gyda phellter cymdeithasol). Rhaid i gerddwyr yng nghanol y ddinas ddilyn llwybrau ag arwyddion i sicrhau y cedwir pellter cymdeithasol.\nMae rheolau ymbellhau cymdeithasol yn weithredol ym mhob busnes a sefydliad yng Nghaerdydd. Mae ardaloedd ciwio dynodedig wedi\u2019u creu i sicrhau bod ymwelwyr a\u0302 chanol y ddinas yn cael lloches rhag y tywydd er mwyn cysur a diogelwch pawb.\nMae\u2019r Cyngor yn cynnig agor ardaloedd ar gyfer gorlif o bobl a rhoi gofod yn yr ardaloedd cyhoeddus i fusnesau ei ddefnyddio am ddim. Mae\u2019n hanfodol bod y strydoedd allweddol, mannau cyhoeddus a mannau gorlif newydd yn caniata\u0301u ymbellhau cymdeithasol, ac yn caniata\u0301u i fusnesau yng Nghanol y Ddinas barhau i fasnachu. Mae\u2019r rhain yn cynnwys y tiroedd y tu mewn ac o amgylch prif furiau Castell Caerdydd, pen gogleddol Ffordd Churchill, yr Aes a Lo\u0302n y Felin."}, {"text_idx": "#000005", "text": "Mae lleoliadau\u2019n gweithio gyda chleientiaid i newid archebion digwyddiadau busnes yn unigol. Mae pob busnes yn adolygu ei brotocolau\u2019n rheolaidd i sicrhau bod digwyddiad a gynhelir yng Nghaerdydd yn ddiogel. Mae rheolwyr lleoliadau\u2019n gweithio yn unol ag anghenion y cleient ac yn ystyried canllawiau\u2019r llywodraeth sy\u2019n aml yn newid, i wneud cyfarfodydd yn ddiogel. Maent yn ymrwymo i ddilyn telerau ac amodau\u2019r archeb dan gontract ond wrth ystyried hefyd y sefyllfa ar adeg archebu\u2019r digwyddiad yn ystod pandemig Covid-19."}, {"text_idx": "#000010", "text": "Cofrestrwch i gael y wybodaeth ddiweddaraf a newyddion y diwydiant gan di\u0302m Cwrdd yng Nghaerdydd..."}]